- Legger opp etter Rio-OL
En samtale med den amerikanske friidrettslengenden Michael Johnson fikk Bolt til å bestemme seg for at nok får være nok når OL-ilden slukkes i Rio de Janeiro i august 2016, skriver The Telegraph. Johnson vant tre OL-gull og seksVM-gull på 200- og 400 meter, og hadde på et tidspunkt verdensrekorden på begge distanser. Etter å ha dominert fullstendig på tartandekket i nesten ti år, satte han punktum etter OL i Sydney, som en av de største friidrettsutøverne i historien. - Han sa han la opp fordi det ikke var noe mer han kunne oppnå. Jeg er glad for at jeg har oppnådd alt det jeg har, men når det ikke er noen ting igjen, kan man like gjerne gi seg, sa Bolt etter å ha løpt Jamaica inn til et oppskriftsmessig gull på 4x100 meter stafett i samveldelekene i Glasgow lørdag kveld.27-åringen har tidligere antydet at han kunne tenke seg å fortsette frem til og med friidretts-VM i London i 2017, men nå utelukker han muligheten. - Jeg ønsker å overlate sporten til de unge som er på vei opp, for jeg hater å tape, sa han da han fikk spørsmål om var aktuelt å holde det gående frem til de neste samveldelekene i Australia om fire år, ifølge The Telegraph. Den tredobbelte verdensrekordholderen på 100-, 200- og 4x100 meter stafett har likevel fortsatt gode muligheter til å legge ytterligere seks gullmedaljer fra VM i 2015 og OL i 2016 til samlingen som allerede består av seks OL-gull og åtte VM-gull før det er over for «The Lightning Bolt».Samtidig sier han til BBC at han først og fremst vil satse på 200 meter fremover, hvor han har vært enda mer utilnærmelig enn på den korteste sprintøvelsen. - Jeg synes jeg har gjort nok på 100 meter, sier mannen barberte verdensrekorden ned til 9,58 under VM i Berlin i 2009. - Jeg vet at folk ønsker å se meg løpe fort på 100 meter, men jeg elsker 200, og jeg håper å utrette noe spesielt for meg selv. Så for min del er hovedmålet 200. Jeg har tidligere sagt at jeg ønsker å løpe under 19 sekunder. Det er et av mine største mål og største drømmer, så jeg kommer til å trene hardt for å se hva jeg kan få til, legger Bolt til overfor BBC. Jamaicanerens verdensrekord på 200 meter, også den satt i Berlin for snart fem år siden, lyder på 19,19.
Idrettsverdenen får glede av en av sine aller største profiler og showmenn i to år til. Så er det slutt for Usain Bolt (27).